Arantzazu Royo Materola

Arantzazu Royo Manterola (Hernani, Gipuzkoa, 1967) euskal itzultzailea da. Itzulpengintza eta Interpretazioan lizentziaduna da. Hogeita bost urte pasa egin ditu EIZIE elkartearen idazkaritzan lanean, eta, gaur egun, Mila Garmendiarekin batera darrai horretan.
Elkarteko kudeaketa-lana du ogibide, baina, besteak beste, literatur itzulpengintzan ere ibilia da: Lantaldean ekin zion, Hans Christian Andersenen 19 ipuin liburua itzultzen, eta, handik urte batzuetara egin zuen salto arabieratik itzultzera (Mohamed Xukriren Ogi hutsa liburuarekin; trilogia autobiografikoa euskaratu zuen gerora). Xabier Olarrarekin batera itzuli zuen, halaber, Alaa Al Aswani idazle egiptoarraren Jakobian eraikina (2012ko Euskadi Saria).

Erreferentziak 

Euskal Herriko itzultzaileak
Hernaniarrak